ms en ms en ms id id id ms ms ms id ms id en en id id ms ms ms id id ms ms id ms en
Lelaki tipu 6 kontraktor, berjanji dapatkan projek ditahan
January 15, 2022 8:17 pm
Polis menahan seorang lelaki dipercayai menipu enam kontraktor membabitkan lebih RM700,000 selepas berjanji membantu mereka mendapatkan projek bernilai jutaan ringgit.
Kontrak itu dikatakan untuk penyelenggaraan lampu jalan di sekitar Sabah, selain pakej pembersihan taman dan pembinaan bangunan di Taman Perindustrian Minyak dan Gas Sipitang.
Suspek dikatakan menjalankan operasi sejak awal tahun lalu, ditahan unit jenayah komersial Kota Kinabalu, pada 31 Dis.
Ketua Polis Kota Kinabalu Mohd Zaidi Abdullah, berkata enam ahli perniagaan terlibat telah membuat laporan polis terhadap suspek, antara September hingga Januari.
Katanya, siasatan awal menunjukkan suspek telah menawarkan projek sama kepada semua mangsanya.
“Suspek kemudian meminta kontraktor terbabit membayar sejumlah wang untuk mendapatkan tender projek berkenaan.”
Untuk meyakinkan mereka bahawa urusan itu tulen, Zaidi berkata, suspek memberikan surat tender, malah menyediakan cek sebagai kos bayaran untuk mangsa supaya boleh memulakan kerja-kerja projek berkenaan.
“Cuma, mangsa diarahkan tidak mendepositkan cek berkenaan sehingga diberi lampu hijau oleh suspek,” katanya.
“Sementara itu, suspek meminta bayaran lanjut daripada kontraktor berkenaan. Namun, selepas beberapa bulan menunggu mangsa akhirnya menyedari ditipu kerana tidak dapat menghubungi suspek.”
Katanya, suspek telah direman untuk membantu siasatan.
Pelajar diperkosa di asrama sekolah ditonton rakan sendiri
Penumpang tumbuk kepala pramugara berdepan hukuman penjara 20 tahun
Bantu keluarga ‘rider’ dirempuh SUV, Founder Misi berjaya kutip RM142,634
Pelajar Malaysia ditahan di Mesir berjaya dibebaskan
Kenduri kahwin anak : Siasat Nik Abduh kerana salah guna kuasa, SPRM diberitahu
SPRM bongkar kartel monopoli tender projek MBSA
Polis tak boleh dakwa rakyat Malaysia ambil ganja di Thailand, kata peguam
Demi ‘perpaduan ummah’, Muhyiddin tak boleh paksa PAS pilih BN atau PN, kata Tuan Ibrahim
Tak adil salahkan UMNO atas pelbagai isu melanda negara, kata Azalina
Elak ikut arahan politik, SPRM tidak perlu letak dibawah Parlimen, kata Azam
© 2020 puteradaily.com. All rights reserved.